stanford-oval/wikipedia huggingface dataset:
Guillermo Cañas

| Guillermo Cañas |
| --- | --- |

Henkilötiedot
Syntynyt: 25. marraskuuta 1977 
Kansalaisuus:   Argentiina
Tennispelaaja
Pituus:  185 cm
Paino:  86 kg
Kätisyys:  oikea
Ammattilaisena:  1995–
Palkintorahat:  5 285 575 USD
Kaksinpeli
Paras sijoitus:  8. (6. kesäkuuta 2005)
Turnausvoittoja:  7
Voitot/tappiot:  252–195
Grand Slam -turnauksissa
Australian avoimet:  4. kierros (2004, 2005)
Ranskan avoimet:  puolivälierät (2002, 2005, 2007)
Wimbledon:  4. kierros (2001)
Yhdysvaltain avoimet:  3. kierros (2004)
Nelinpeli
Voitot/tappiot:  61–82
Aiheesta muualla
ITF
ATP
Guillermo Ignacio Cañas (s. 25. marraskuuta 1977 Buenos Aires) on argentiinalainen tennispelaaja, joka pelasi ammattilaisena vuodesta 1995 vuoteen 2010. Parhaimmillaan hän oli ATP-listalla kaksinpelissä sijalla kahdeksan 6. kesäkuuta 2005 ja nelinpelissä sijalla 47 heinäkuussa 2002. Hän voitti seitsemän ATP-turnausta kaksinpelissä ja kaksi nelinpelissä.
Tennisura > 2001-2002

Vuonna 2001 Cañas otti ensimmäisen ATP-turnausvoittonsa Casablancassa, ja pääsi finaaliin kolmessa muussa turnauksessa. Lisäksi hän pääsi neljännelle kierrokselle Grand Slam -turnauksissa Ranskassa ja Wimbledonissa.
Vuonna 2002 ATP Masters Series -turnauksessa Kanadassa sijoittamaton Cañas voitti hänen ensimmäisen ATP Masters Series -turnauksensa voittamalla finaalissa Andy Roddickin luvuin 6–4, 7–5. Matkalla finaaliin hän voitti monia huippupelaajia, kuten Marat Safinin, Jevgeni Kafelnikovin ja Roger Federerin. Cañas oli myös ensimmäinen argentiinalainen Guillermo Vilasin ja vuoden 1976 jälkeen, joka voitti Kanadan turnauksen. Samana vuonna hän voitti vielä Chennai Openin ja pääsi finaaliin Casablancassa ja Stuttgartissa, sekä pääsi puolivälieriin Ranskan avoimissa.
Tennisura > Doping

8. elokuuta 2005 Cañas määrättiin kahden vuoden kilpailukieltoon hydrochlorothiaziden käytön takia. Muiden kiellettyjen aineiden käytöstä ei kuitenkaan näkynyt jälkiä, ja Cañas kertoi, että lääkäri oli määrännyt hänelle kyseisen lääkkeen kurkkukipua varten. Cañas väitti olevansa syytön häntä vastaan esitettyihin syytteisiin ja vei asian urheilun vetoomustuomioistuimeen. Hänen sitkeytensä kannatti 23. toukokuuta 2006, jolloin hänet todettiin syyttömäksi tahallisen suorituskyvyn parantamisesta, koska aineet olivat reseptilääkkeitä. Hän sai palata ammattilaistenniksen pariin 11. syyskuuta 2006, ja sai takaisin kaikki menettämänsä rahapalkinnot.
Tennisura > Paluu

Palattuaan kiertueelle Cañas voitti viisi haastajaturnausta ja yhden ATP-turnauksen (Brasil Open). Kuusi kuukautta paluunsa jälkeen hän oli voittanut 47 pelaamastaan ottelusta 42 ottelua. Vuonna 2008 hän voitti yhden ATP-turnauksen, kun hän voitti finaalissa Marcos Danielin luvuin 6–1, 6–4.
11. maaliskuuta 2007 Cañas voitti maailmanlistan ykkösen, Roger Federerin lukemin 7–5, 6–2 Indian Wells Mastersissa, ja päätti Federerin 41 perättäisen ottelun voiton, jääden vain 5 ottelun päähän Guillermo Vilasin ennätyksestä ATP-kiertueella. Hän voitti Federerin uudestaan (7–6, 2–6, 7–6) 16 päivää myöhemmin Miami Masters -turnauksessa. Cañas kertoi New York Timesille palanneensa hyvin motivoituneena ja täynnä energiaa.
Vuoden 2007 Miami Mastersissa Cañas voitti jälleen Roger Federerin. Välierässä hän voitti Ivan Ljubičićin 7–5, 6–2, mutta hävisi finaalissa Novak Đokovićille. Matkalla finaaliin Cañas voitti Tim Henmanin, Juan Carlos Ferreron, Richard Gasquetin, Roger Federerin ja Tommy Robredon.
Samana vuonna Torneo Godón turnauksessa hän pääsi finaaliin, mutta hävisi sen Rafael Nadalille. Ranskan avoimissa hän jäi kolmannen kerran puolivälieriin, tällä kertaa hän hävisi Nikolai Davydenkolle. Cañas kertoi maaliskuussa 2010, että aikoo lopettaa ammattilaisuransa.
Aiheesta muualla

Wikimedia Commonsissa on kuvia tai muita tiedostoja aiheesta .
Guillermo Cañas profiili ATP:n kotisivuilla
Harry Frey

Harry Juhana Frey (25. tammikuuta 1941 – 6. kesäkuuta 2013) oli suomalainen lääkäri. Hän oli Tampereen yliopiston neurologian professori vuodesta 1985. Hän tutki neuroimmunologiaa ja -kemiaa sekä lääketieteen teknologiaa. Hän jäi eläkkeelle 2001.
Halttu

Halttu on seuraavien henkilöiden sukunimi:
Eeli Halttu (1920–1999), suomalainen kirjailija
Iivari Halttu (1894–1951), suomalainen taidemaalari
Jari Halttu (s. 1961), suomalainen nyrkkeilijä
Kristiina Halttu (s. 1963), suomalainen näyttelijä
Paavo Halttu (1914–1976), suomalainen kenraaliluutnantti
Raili Halttu (1909–2006), suomalainen pikajuoksija ja pituushyppääjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Halttu”, voi hakea sivunnimihaulla, laajalla sivunnimihaulla tai tekstihaulla.
Hardeep Singh Nijjar

Hardeep Singh Nijjar (1977 Bhar Singh Pura, Punjab – 18. kesäkuuta 2023) oli Kanadassa asunut sikhiseparatisti.
Nijjar tuki Khalistan-liikettä, joka ajaa sikheille omaa itsenäistä kotimaata nimeltä Khalistan. Intia lisäsi hänet terroristien listalle heinäkuussa 2020.
Nijjar saapui Kanadaan vuonna 1997 väärennetyllä passilla ja valenimellä Ravi Sharma. Hän haki turvapaikkaa, mutta hakemus hylättiin seuraavana vuonna hänen kerrottuaan taustastaan poikkeavia kertomuksia ja esiteltyään huonolla englannilla kirjoitettua intialaista lääkärinlausuntoa kidutushaavoistaan. Kanadan kansalaisuuden Nijjar sai 25. toukokuuta 2007. Hän työskenteli putkimiehenä uudessa kotimaassaan. Hän oli naimisissa, suhteesta syntyi kaksi poikaa. Arkitöidensä ohella Nijjar oli aktivisti, joka teki yhteistyötä yhdysvaltalaisen Sikhs for Justice -järjestön kanssa. Hän toimi Surreyssa Guru Nanak Sikh Gurdwara -temppelin puheenjohtajana vuodesta 2018.
Nijjar ammuttiin autoonsa temppelinsä parkkipaikalla 18. kesäkuuta 2023. Ampumisesta epäillään kahta tuntemattomaksi jäänyttä miestä, jotka olivat peittäneet kasvonsa ja pakenivat autolla. Myöhemmin kanadalaiset viranomaiset kertoivat kolmannesta epäillystä. Murhasta ei ole pidätetty ketään.
Kanadan pääministeri Justin Trudeau syytti syyskuussa 2023 Intian hallituksen agentteja murhasta. Tapaus johti maiden keskinäisten suhteiden viilenemiseen ja diplomaattiseen kriisiin. Intia kiisti osallisuutensa tapahtumiin, ja molemmat maat karkottivat toistensa diplomaatteja murhan seurauksena.
Helilä

| Helilä |
| --- | --- |
 Kymin kirkko
Kaupunki:  Kotka
Kaupunginosa nro:  32
Osa-alueet:  Käpylä, Malminki, Marttila
Postinumero(t):  48600
Helilä (aiemmin ruots. Heligby) on Kotkan kaupunginosa. Helilä oli entisen Kymin pitäjän kirkonkylä ja myöhemmin Karhulan kauppalan keskusta. Kaupunginosa muodostaa nykyisin Karhulan kaupunginosan kanssa merkittävän keskuksen Kotkassa.
Helilän kaupunginosan alue asemakaavassa eroaa Kotkan kaupungin tilastoalueiden rajoista, eikä sen vuoksi tarkkaa asukaslukua voi ilmoittaa. Helilä kuuluu Karhulan ja Rauhalan kaupunginosien kanssa samaan tilastoalueeseen, jonka yhteinen asukasluku on 5 304 (31.12.2012).
Historia

Helilästä tuli Kymin pitäjän kirkonkylä sen jälkeen kun uusi kirkko päätettiin rakentaa sinne 1720-luvulla (vihitty käyttöön 1729). Sitä ennen Kymin kirkko ja edeltävä kappeli olivat sijainneet nykyisen Kyminlinnan seudulla. Kirkon sijoittamiseen Helilään vaikutti muun muassa paikan sijaitseminen saaristolaisille kulkukelpoisen Kymijoen Korkeakoskenhaaran varrella.
Karhulan kauppalan aikana (1951–1976) Helilä oli kauppalan keskusta, vaikka kauppalan nimi johdettiinkin Helilän kylään muodostuneesta Karhulanniemen teollisuusalueesta. Karhula oli alun perin tilannimi Helilän kylässä. Vuonna 1977 tehdyn Kotkan, Karhulan ja Kymin kuntaliitoksen jälkeen muodostettuun Karhulan kaupunginosaan on liitetty suuri osa entisestä Helilän kylästä ja kauppalanosasta. Nykyisin Helilä käsittääkin vain entisen alueen pohjoisosat sekä Marttilan, Käpylän ja Malmingin alueet Karhulan–Sunilan rautatien itäpuolelta.
Rakennuksia

Helilän kaupunginosan alueella sijaitsee Kymin kirkko ja Helilän koulu. Helilän koulun edeltäjä Helilän kansakoulu on Kotkan vanhin kansakoulu, joka aloitti toimintansa vuonna 1875. Helilän puutaloasujaimisto on lähestulkoon kokonaan hävinnyt kerrostalojen tieltä.
Habrera Hativeet

Habrera Hativeet on israelilainen maailmanmusiikkiyhtye, joka perustettiin vuonna 1977. Yhtyeen musiikissa yhdistyy sefardijuutalaisten, Pohjois-Afrikan ja Marokon musiikkiperinteet.  Heidän katsotaan saattaneen arabialaisilta alueilta kotoisin olevien juutalaisten musiikin Israelin kulttuurin valtavirtaan. Yhtye on esiintynyt laajasti Yhdysvalloissa, Euroopassa ja Aasiassa.
Aiheesta muualla

Viralliset kotisivut (Arkistoitu – Internet Archive)
Habrera Hativeet - Tuhannen ja yhden yön lauluja (Arkistoitu – Internet Archive)
Havaijinkielinen Wikipedia

Havaijinkielisen Wikipedian logo
Havaijinkielinen Wikipedia on Wikipedian havaijinkielinen versio, jossa oli 2 468 artikkelia marraskuun lopulla 2022. Havaijinkielinen Wikipedia aloitti toimintansa syyskuussa 2004.
Habon piiri

| Habon piiri |
| --- | --- |
 Habon kirkko
 fiHabon piiri 
 57°53′06″N, 14°01′16″E 
Valtio:   Ruotsi
Maakunta:  Länsi-Götanmaa
Lääni:  Jönköpingin lääni
Kunta:  Habon kunta
Piirikoodi:  107133
Väestö
Väkiluku (2022):  11 267 
Habon piiri (ruots. Habo distrikt) sijaitsee Habon kunnassa Ruotsissa. Sen väkiluku on 11 267  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Habon kunnan piirit
Hack (ohjelmointikieli)

| Hack |
| --- | --- |
Kehittäjä:  Facebook
Vaikutteet:  PHP
Käyttöjärjestelmä:  Linux, macOS
Hack on HipHop Virtual Machinelle suunniteltu ohjelmointikieli, joka on tehty taaksepäin yhteensopivaksi PHP:n kanssa. Hackin on kehittänyt Facebook, joka on siirtänyt omat ohjelmansa PHP:ltä Hackille. Hack on toteutettu OCaml:lla.
Kielen ovat kehittäneet Bryan O’Sullivan, Julien Verlaguet ja Alok Menghrajani tehokkaammaksi vaihtoehdoksi PHP:lle. Kielen tyyppijärjestelmä sallii siirtymisen asteittain dynaamisesta tyypityksestä kohti staattista tyypitystä. Yhdeksi PHP:n haittapuoleksi mainitaan sen epäsäännöllisyydet, jotka Hackissa on korjattu.
Aiheesta muualla

Viralliset kotisivut (englanniksi)
Projektin lähdekoodit githubilla (englanniksi)
Hanlampi (Heinola)

| Hanlampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola, Asikkala
Koordinaatit:  61°09′33″N, 25°54′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskujoki:  Hanjoki Kymijokeen 
Järvinumero:  14.143.1.001
Mittaustietoja
Pinnankorkeus:  94 m  
Pituus:  220 m  
Leveys:  190 m  
Rantaviiva:  0,799 km  
Pinta-ala:  2,269 ha  
Saaria:  ei saaria 
 fiHanlampi 
Hanlampi  on Päijät-Hämeessä Heinolassa ja Asikkalassa Viinakoijan kylän lähellä sijaitseva lampi.
Maantietoa

Lammen pinta-ala on 2,3 hehtaaria, se on 200 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Hanjoen valuma-alueeseen (14.143) se kuuluu. Lammen vedenpinnan korkeus on 94 metriä mpy.
HMS Snapdragon (K10)

| HMS Snapdragon |
| --- | --- |

Aluksen vaiheet
Rakentaja:  W. Simons and Company, Renfrew
Kölinlasku:  27. syyskuuta 1939
Laskettu vesille:  3. syyskuuta 1940
Palveluskäyttöön:  28. lokakuuta 1940
Poistui palveluskäytöstä:  upotettu 1942
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 × BL 4"/L45 (102 mm) Mk IX -tykki 1 × DP 3"/L50 -tykki 2 × kaksiputkista 20 mm ilmatorjuntatykkiä 2 × Mk II syvyyspomminheitintä, joihin yhteensä 40 syvyyspommia
HMS Snapdragon (viirinumero K10) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 31. elokuuta 1939 Renfrew'stä W. Simons and Companyltä, missä köli laskettiin 27. syyskuuta. Alus laskettiin vesille 3. syyskuuta 1940 ja valmistui 28. lokakuuta.
Palvelus

Alus upposi 19. joulukuuta 1942 Saksan ilmavoimien lentokoneiden hyökkäyksessä Välimerellä.
Havaijinkeiju

| Havaijinkeiju |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Ulappalinnut Procellariiformes
Heimo::  Ulappakeijut Hydrobatidae
Suku::  Ulappakeijut Hydrobates
Laji::  tristrami
Kaksiosainen nimi
 Hydrobates tristrami  (Salvin, 1896) 
Katso myös
   Havaijinkeiju Wikispeciesissä   Havaijinkeiju Commonsissa 
Infobox OKNimi-testi OK: 
Havaijinkeiju (Hydrobates tristrami) on ulappakeijujen heimoon kuuluva valtamerilintu. Sen elinympäristö käsittää useita Havaijin saaria sekä mahdollisesti Japanille kuuluvat Ogasawarasaaret, jossa se on ainakin menneinä aikoina pesinyt. Populaation koko on enintään 10 000 paria. Osbert Salvin kuvaili lajin holotyypin Honshun Sendainlahdelta 1896.
Hankojärvi (Ylöjärvi)

| Hankojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen, Ylöjärvi
Koordinaatit:  61°48′47″N, 23°30′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Syväjärveen 
Järvinumero:  35.582.1.012
Mittaustietoja
Pinnankorkeus:  142,9 m 
Rantaviiva:  4,52 km 
Pinta-ala:  0,31177 km² 
Suurin syvyys:  15,1 m 
Valuma-alue:  2,8 km² 
 fiHankojärvi 
Hankojärvi  on Pirkanmaalla Ikaalisten Juhtimäen ja Ylöjärven Vekaran välisellä rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Hankojärvi on osa Liesijoen aluetta.
Maantietoa

Järven pituus on 1,5 kilometriä, leveys 550 metriä ja sen pinta-ala on 31 hehtaaria. Se sijaitsee Ikaalisten Juhtinperän ja Ylöjärven Poikeluksen välisen tien varrella (yhdystie 2764). Järvi ei kuitenkaan näy tielle, joka jää Koivumäen taakse. Järven selkä on 1,0 kilometriä pitkä ja 300 metriä leveä. Siitä erkanee pohjoiseen 550 metriä pitkä ja alle 100 metriä leveä lahti, jota kutsutaan Hankojärvenperäksi. Selästä länteen työntyy Pulotteenlahti ja selän eteläpäätä kutsutaan Paskonperäksi. Järveen on kaivettu kuusi metsäojaa, joista Hankojärvenperään laskee 1,5 kilometriä pitkä pienen Heinilammen laskuoja. Pulotteenlahdesta lähtee järven laskuoja, joka yhtyy 400 metrin päässä Hankolammen laskuojaan. Laskuoja laskee lopulta Syväjärveen. Veden laskennallinen viipymä järvessä on 869 vuorokautta, koska valuma-alueen pinta-ala on järven tilavuuteen nähden pieni. Järvessä on vain yksi rannan tuntumassa sijaitseva luoto. Mikäli Hankosaari on ollut saari, on se nykyään maatunut kiinni järven itärantaan. Rantaviivan pituus on 4,5 kilometriä ja se on paikoin tiheästi rakennettua. Rannan läheisyydessä sijaitsee yksi kiinteistö ja rannoille on rakennettu yli 20 vapaa-ajan asuntoa. Niille johtaa tiet sekä Vekerasta tulevalta tieltä että yhdystieltä 2764. Ikaalisten ja Ylöjärven välinen raja ylittää järven Pulotteenlahdelta Hankosaarelle niin, että järvi jakaantuu lähes puoliksi.
Vedenlaatu

Vedenlaatua on tutkittu vuosina 1981, 1990 ja 1992 sekä loppukesällä vuonna 1993. Vesi oli ruskean väristä ja se sisälsi melko runsaasti humusta, mikä katsotaan johtuvan järven ympäristön suo- ja metsävaltaisesta ympäristöstä. Vesi oli kuitenkin kirkasta tai joskus lievästi sameaa. Soidenkuivatusvesien vuoksi vesi oli hapanta. Talvella saadut happamuustason arvot laskivat säännöllisesti alle pH 6,0. Keväällä järven pintaveden happamuustaso kuitenkin kohosi johtuen levien lisääntyneestä perustuotannosta. Järven puskurikyky happamoitumista vastaan oli heikko, joten valuma-alueen laskuvesien happamuus määrää järven happamuuden. Hankojärven veden ravinteet ovat lievästi rehevöityneen suojärven tasolla. Fosforipitoisuudet vaihtelivat pintavesissä 10-14 mikrogrammaa litrassa vettä (µg/l), mikä on kuitenkin tyypillisempää karuille järville. Typpipitoisuudet seuraavat suojärville tyypillisiä arvoja. Esimerkiksi vuonna 1993 mitattiin leväkasvuston klorofyllipitoisuuden ylittäneen lievästi rehevöityneen järven alarajan. Veden hygieninen laatu on moitteeton eikä rantojen vapaa-ajan asuminen kuormita järveä näkyvästi. Järven happitilanne oli kunnossa. Talvisin järven happitilanne arvioitiin vaihtelevan hyvästä erinomaiseen tasoon. Happea kului vedessä alhaisesta rehevyystasosta johtuen hitaasti ja happea riitti järvessä talvella hyvin lopputalveen saakka. Kesän happitilanne oli kuitenkin heikompi, sillä järvi lämpötilakerrostui ja alusvesi oli vähähappinen ja pohjan lähellä oli hapeton vesikerros. Hankojärven virkistysarvio oli tyydyttävä ja arvioita heikensivät humuksen suuri määrä ja havaittu happitalouden häiriö.
Harjulampi (Kouvola)

| Harjulampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Jaala)
Koordinaatit:  61°15′22″N, 26°31′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Isoon Näätäjärveen 
Järvinumero:  14.177.1.012
Mittaustietoja
Pinnankorkeus:  105,6 m  
Pituus:  130 m  
Leveys:  90 m  
Rantaviiva:  0,361 km  
Pinta-ala:  0,837 ha  
Saaria:  ei saaria 
 fiHarjulampi 
Harjulampi  on Kymenlaaksossa Kouvolan Jaalassa, Paljakassa sijaitseva lampi.
Maantietoa

Lammen pinta-ala on 0,8 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 350 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Vehkajoen valuma-alueeseen (14.177) se kuuluu. Lammen vedenpinnan korkeus on 105,6 metriä mpy.
HMS Grenade (H86)

| HMS Grenade |
| --- | --- |
 HMS Grenade

Aluksen vaiheet
Rakentaja:  Alexander Stephen and Sons, Linthouse, Skotlanti
Kölinlasku:  3. lokakuuta 1934
Laskettu vesille:  12. marraskuuta 1935
Palveluskäyttöön:  28. maaliskuuta 1936
Poistui palveluskäytöstä:  uponnut 29. toukokuuta 1940
Tekniset tiedot
Uppouma:  1 376 t (standardi) 1 883 t (max)
Pituus:  98 m (kokonaispituus)
Leveys:  10 m
Syväys:  3,8 m
Koneteho:  34 000 hv
Nopeus:  36 solmua
Miehistöä:  145
Aseistus
Aseistus:  4 × QF 4,7" Mk IX -tykkiä yksiputkisina CP Mk XVII -asennuksina 2 × nelipiippuista .50" (12,7 mm) konekivääriä 8 × 21" (533 mm) torpedoputkea
HMS Grenade (viirinumero H86) oli Britannian kuninkaallisen laivaston G-luokan hävittäjä toisessa maailmansodassa.
Valmistus

Alus tilattiin maaliskuussa 1934 vuoden 1933 laivasto-ohjelmassa Alexander Stephen and Sonsilta Govanista, missä köli laskettiin 3. lokakuuta 1934. Alus laskettiin vesille 12. marraskuuta 1935 ja otettiin palvelukseen 28. maaliskuuta 1936. Valmistuskustannukset olivat 252 560 puntaa ilman Amiraliteetin toimittamia ase- ja viestijärjestelmiä.
Palvelus

Ennen toisen maailmansodan alkamista alus oli Välimeren laivaston 1. hävittäjälaivueessa, kunnes se lähti 25. lokakuuta 1939 laivueen mukana Englantiin. Alus määrättiin 2. marraskuuta Plymouthiin saattuepalvelukseen sekä sukellusveneidentorjuntaan. Se kolaroi 7. marraskuuta Plymouthissa sisaraluksensa HMS Grenvillen kanssa, jolloin aluksen perä taipui ja keulapakka täyttyi vedellä. Seuraavana päivänä vaurioitunut alus siirrettiin Falmouthin telakalle, mistä se palasi 9. joulukuuta laivueeseen Harwichiin.
Aluksen miehistö pelasti 19. tammikuuta 1940 HMS Griffinin kanssa miinaan osuneelta Grenvilleltä 119 eloonjäänyttä. Alus siirrettiin 27. tammikuuta huollettavaksi telakalle, mistä se palasi palvelukseen 27. helmikuuta. Alus kolaroi samana päivänä Tilburyssa RMS Orionin kanssa, minkä vuoksi sille tehtiin seuraavana päivänä tilapäiskorjauksia. Alus siirrettiin 2. maaliskuuta korjattavaksi Harwichiin telakalle, mistä se palasi palvelukseen 3. huhtikuuta.
Palvelus > Taistelu Norjasta

Palvelukseen palattuaan alus siirrettiin Scapa Flowhun. Alus suojasi 10. huhtikuuta HMS Encounterin kanssa tankkeri British Ladyn Skelfjordiin Norjaan. Alus määrättiin 14. huhtikuuta suojaamaan taistelulaiva HMS Warspiteä.
Alus oli 19. huhtikuuta Lofooteilla sukellusveneentorjuntapartiossa. Alus suojasi 26. huhtikuuta lentotukialuksia HMS Ark Royal ja HMS Glorious, joiden lentokoneet suojasivat maissa olevia joukkoja. Seuraavana päivänä alus suojasi Gloriousin Scapa Flowhun, mistä se palasi 29. huhtikuuta Norjan rannikolle. Alus määrättiin 30. huhtikuuta Namsokseen suojaamaan joukkojen evakuointia. Grenade ja HMS Imperial pelastivat 3. toukokuuta ilmahyökkäyksessä vaurioituneen Ranskan laivaston hävittäjän Bisonin miehistön. Alus palasi 5. toukokuuta laivaston mukana Scapa Flowhun.
Palvelus > Dunkerquen evakuointi

Alus määrättiin 13. toukokuuta Doveriin Englannin kanaalin alueelle. Se kolaroi 14. toukokuuta Doverin salmessa troolari Clayton Wyken kanssa, jolloin aluksen kylkeen tuli vesirajan yläpuolelle reikä. Vaurioiden vuoksi alus siirrettiin 15. toukokuuta korjattavaksi Sheernessin telakalle, mistä se palasi 25. toukokuuta Doveriin. Alus määrättiin seuraavana päivänä HMS Codringtonin, HMS Jaguarin ja HMS Javelinin kanssa evakuoimaan joukkoja Dunkerquesta. Osasto esti E-veneiden pääsyn evakuointialueelle.
Seuraavana päivänä osasto esti edelleen vihollisen pääsyn alueelle. Alus pelasti yhdessä HMS Anthonyn, Codringtonin ja Javelinin kanssa E-veneiden torpedoimalta rahtilaiva SS Abukirilta 871 miestä, jotka toimitettiin Doveriin. Alus lähti 29. toukokuuta HMS Gallantin ja Jaguarin kanssa Dunkerquen hiekkarannalle. Alukset joutuivat ilmahyökkäykseen, mutta eivät kärsineet vaurioita. Aluksen evakuoidessa joukkoja sataman itäiseltä laiturilta siihen osui lentopommi. Siihen osui vielä toinen pommi ennen kuin se hinattiin satamasta, minkä jälkeen se upposi.
Päälliköt

Aluksen päälliköinä olivat:
Richard Courtenay Boyle 26. heinäkuuta 1938 - 29. toukokuuta 1940
Havaijinhiirihaukka

| Havaijinhiirihaukka |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Buteoninae
Suku::  Hiirihaukat Buteo solitarius
Laji::  solitarius
Kaksiosainen nimi
 Buteo solitarius  (Peale, 1848) 
Katso myös
   Havaijinhiirihaukka Wikispeciesissä   Havaijinhiirihaukka Commonsissa 
Infobox OKNimi-testi OKIUCN-testi OK: 
Havaijinhiirihaukka (Buteo solitarius) on hiirihaukkojen sukuun kuuluva lintu. Sitä tavataan Yhdysvalloissa Hawaijin osavaltiossa.
Nykyisin sitä esiintyy vain pääsaarella, mutta fossiililöydöt kertovat että sitä on aikoinaan esiintynyt myös Molokain, Oahu ja Kauain saarilla. Se on Yhdysvalloissa määritelty uhanalaiseksi, mutta IUCN:n määritelmän mukaan se on silmälläpidettävä.
Havaijinhiirihaukan pituus on 40–46 cm. Naaras painaa 605 g, koiras, joka on pienempi, painaa 441 g. Siitä on kaksi värimuunnelmaa. Tummalla on tummanruskea pää, rinta ja siipien alapuolet. Vaalealla on tumma pää, vaalea rinta ja vaaleat siipien alapuolet.
Lajilla on monenlaisia uhkia: maanviljelyksen lisäksi metsänhakkuu, rakentaminen, liikenne, ihmisen matkailun ja muun toiminnan aiheuttama häiriö, vieraslajit sika (Sus domesticus) ja kanarianmyrtti (Myrica faya).
Havaijinhiirikaukan elinpiiriä ovat subtrooppiset ja trooppiset kostat alavat ja vuoristometsät sekä viljelmät ja viljelysmaat aina 2 700 metrin korkeuteen saakka.